Job+l+Kommunikation+l+Nyhedsbrevseditor

Oprettet {$creationday}/{$creationmonth} {$creationyear}, sidst opdateret {$revisionday}/{$revisionmonth} {$revisionyear}
 * Info > Jobbørs > Nyhedsbrevseditor**

=Om=

VIL DU VÆRE MED TIL AT UDVIKLE KBHFF’S NYE FÆLLES NYHEDSBREV?

Det fælles nyhedsbrev er et helt nyt initiativ i KBHFF, som stadig er i udviklingsfasen. Planen er, at det skal udgives fire gange om året, næste gang til april. Der er rig mulighed for selv at være mere til at præge, hvordan nyhedsbrevet skal se ud og hvad det skal indeholde. Arbejdsopgaverne kan spænde fra grafik og opsætning til tekstskrivning – eller optimering af al det tekniske bag. Det er samtidig en fleksibel måde at lægge dine 3 timer på, og ikke en dårlig kompetence at skrive på CV’et!

Hvis det har fanget din interesse, så kontakt Louise på louisenohr88@gmail.com eller kommunikation@kbhff.dk.

Hvad laver vi i kommunikationsgruppen?
Vi arbejder for, at den interne og eksterne kommunikationen i vores fødevarefællesskab fungerer bedst muligt. Det gør vi bl.a. via hjemmesiden, de sociale medier og nyhedsbreve. Vi rapporterer fra arrangementer på både skrift og video, og vi interviewer vores avlere og medlemmer, så vi internt kan lære hinanden bedre at kende. Derudover arbejder vi med grafik, foto, video – og fødevarefællesskabets visuelle præsentation i det hele taget. Eksternt håndterer vi kontakten med medierne, forskere, studerende og andre organisationer.

Vi mødes den sidste mandag aften i måneden på KPH-Projects, Enghavevej 80. Her sørger vi også altid for hyggen med kaffe, te og kage. Både de veganske og animalske af slagsen.